Source: http://docplayer.hu/1964746-A-commerzbank-zartkoruen-mukodo-reszvenytarsasag.html
Timestamp: 2018-04-22 03:43:30
Document Index: 33964236

Matched Legal Cases: ['Pf. 777', 'bíróság ', 'bíróság ', 'bíróság ', 'bíróság ', 'bíróság ']

A Commerzbank Zártkörűen Működő Részvénytársaság - PDF
A Commerzbank Zártkörűen Működő Részvénytársaság
Download "A Commerzbank Zártkörűen Működő Részvénytársaság"
1 Commerzbank Zrt. A befektetési szolgáltatási tevékenységekre és kiegészítő szolgáltatásokra vonatkozó Üzletszabályzata és Általános Szerződési Feltételei
2 2. oldal Tartalomjegyzék I. A tevékenységi engedély és az Üzletszabályzat jóváhagyása... 3 II. Az ügyfél minősítése... 4 III. Az Ügyfél-átvilágítás, a szerződéskötés és az üzleti kapcsolat általános feltételei, a szerződés megkötése, módosítása és megszűnése... 5 IV. Ügyleti biztosítékok V. Az Ügyfél eszközeinek védelme, a Befektető-védelmi Alap VI. Üzleti és értékpapír-titok VII. A tevékenységi engedély felfüggesztése, állomány-átruházás, a gazdálkodási adatok nyilvánossága VIII. Az egyes befektetési szolgáltatások szabályai Számlavezetés, letéti őrzés és letétkezelés Megbízások felvétele, továbbítása, illetve azoknak az Ügyfél részére történő végrehajtása (a továbbiakban: bizomány), valamint a saját számlás kereskedelem Tőkeszerkezettel, üzleti stratégiával és az ezekkel összefüggő kérdésekkel, valamint az egyesüléssel és a vállalatfelvásárlással kapcsolatos tanácsadás és szolgáltatás Befektetési tanácsadás Pénzügyi eszköz elhelyezése az eszköz (értékpapír vagy egyéb pénzügyi eszköz) vételére vonatkozó kötelezettségvállalással (jegyzési garanciavállalás), pénzügyi eszköz elhelyezése az eszköz (pénzügyi eszköz) vételére vonatkozó kötelezettségvállalás nélkül Befektetési hitel nyújtása A befektetési szolgáltatási tevékenységhez kapcsolódó valutával és devizával történő saját számlás kereskedés Befektetési elemzés és pénzügyi elemzés Jegyzési garanciavállaláshoz kapcsolódó szolgáltatás... 22
3 3. oldal I. A tevékenységi engedély és az Üzletszabályzat jóváhagyása 1. A (székhelye: H-1054 Budapest, Széchenyi rakpart 8.) (a továbbiakban: Bank) a befektetési vállalkozásokról és az árutőzsdei szolgáltatókról, valamint az általuk végezhető tevékenységek szabályairól szóló évi CXXXVIII. törvény (a továbbiakban: Bszt.) alapján befektetési szolgáltatási tevékenység és kiegészítő szolgáltatások (a továbbiakban együtt: befektetési szolgáltatás), továbbá a hitelintézetekről és a pénzügyi vállalkozásokról szóló évi CXII. törvény (a továbbiakban: Hitelintézeti törvény) alapján a pénzügyi szolgáltatások és a kiegészítő pénzügyi szolgáltatások végzésére jogosult univerzális bank. 2. Bank befektetési szolgáltatásokra vonatkozó tevékenységi engedélyének száma /1999., melyet az Állami Pénz- és Tőkepiaci Felügyelet november 22. napján adott ki, és III/ /2001., melyet a Pénzügyi Szervezetek Állami Felügyelete (1013 Budapest, Krisztina krt. 39., levelezési cím: 1535 Budapest 114., Pf. 777.; honlapja címe: a továbbiakban: Felügyelet) április 24 napján adott ki. Fentieket módosította és egységes szerkezetbe foglalta a Felügyelet december 20-i III/ /2002. számú határozata. Ezen engedélyek a Bszt. alapján megfelelnek a jelen Üzletszabályzatban foglalt tevékenységeknek. 3. A jelen Üzletszabályzatot a Bank igazgatósága hagyta jóvá 1/ számú, december 23. napján kelt határozatával, az Üzletszabályzat február 1. napja óta hatályos A Bank által végzett befektetési szolgáltatási tevékenységek: a) megbízás felvétele és továbbítása; b) megbízás végrehajtása az ügyfél javára; c) sajátszámlás kereskedés, d) pénzügyi eszköz elhelyezése az eszköz (értékpapír vagy egyéb pénzügyi eszköz) vételére vonatkozó kötelezettségvállalással (jegyzési garanciavállalás); e) pénzügyi eszköz elhelyezése az eszköz vételére vonatkozó kötelezettségvállalás nélkül f) befektetési tanácsadás A Bank által nyújtott kiegészítő szolgáltatások: a) a letétkezelés, valamint az ehhez kapcsolódó értékpapír-számla vezetése, nyomdai úton előállított értékpapír esetében ennek nyilvántartása és az ügyfélszámla vezetése; b) pénzügyi eszköz letéti őrzése és nyilvántartása, valamint az ehhez kapcsolódó ügyfélszámla vezetése, c) a tőkeszerkezettel, üzleti stratégiával és az ezekkel összefüggő kérdésekkel, valamint az egyesüléssel és a vállalatfelvásárlással kapcsolatos tanácsadás és szolgáltatás, d) a befektetési hitel nyújtása, e) a befektetési szolgáltatási tevékenységhez kapcsolódó valutával és devizával történő saját számlás kereskedés, f) a befektetési elemzés és pénzügyi elemzés, g) jegyzési garanciavállaláshoz kapcsolódó szolgáltatás. A befektetési szolgáltatások tárgya bármely pénzügyi eszköz lehet, azaz: a) az átruházható értékpapír, b) a pénzpiaci eszköz, c) a kollektív befektetési forma által kibocsátott értékpapír, d) az értékpapírhoz, devizához, kamatlábhoz vagy hozamhoz kapcsolódó opció, határidős ügylet, csereügylet, határidős kamatláb-megállapodás, valamint bármely más származtatott ügylet, eszköz, pénzügyi index vagy intézkedés, amely fizikai leszállítással teljesíthető vagy pénzben kiegyenlíthető, e) az áruhoz kapcsolódó opció, határidős ügylet, csereügylet, határidős kamatláb-megállapodás, valamint bármely más származtatott ügylet, eszköz, amelyet pénzben kell kiegyenlíteni vagy az ügyletben résztvevő felek valamelyikének választása szerint pénzben kiegyenlíthető, ide nem
4 4. oldal értve a teljesítési határidő lejártát vagy más megszűnési okot, f) az áruhoz kapcsolódó opció, határidős ügylet, csereügylet, valamint bármely más származtatott ügylet, eszköz, amely fizikai leszállítással teljesíthető, feltéve hogy azzal szabályozott piacon vagy multilaterális kereskedési rendszerben kereskednek, g) az f) pont alá nem tartozó, más származtatott pénzügyi eszköz jellemzőivel rendelkező, áruhoz kapcsolódó opció, tőzsdei és tőzsdén kívüli határidős ügylet, csereügylet, valamint bármely más származtatott ügylet, amely fizikai leszállítással teljesíthető, és nem kereskedelmi célt szolgál, ha azt elismert elszámolóházon keresztül számolják el vagy rendszeres pótbefizetési kötelezettség érvényes rá, h) a hitelkockázat átruházását célzó származtatott ügylet, i) a különbözetre vonatkozó pénzügyi megállapodás, j) az éghajlati, időjárási változóhoz, fuvardíjhoz, légszennyező anyag vagy üvegházhatású gáz kibocsátásához, inflációs rátához vagy más hivatalos gazdasági statisztikához kapcsolódó opció, határidős ügylet, csereügylet, határidős kamatláb-megállapodás vagy bármely más származtatott ügylet, eszköz, amelyet pénzben kell kiegyenlíteni vagy amely az ügyletben résztvevő felek valamelyikének választása szerint pénzben kiegyenlíthető, ide nem értve azt az esetet, ha a megszűnés oka a nemteljesítés, k) egyéb, az a)-j) pontban nem említett eszközhöz joghoz, kötelezettséghez, indexhez, intézkedéshez kapcsolódó származtatott ügylet, eszköz, amely rendelkezik a többi származtatott eszköz valamelyikének jellemzőivel, ideértve azt, hogy valamely szabályozott piacon vagy multilaterális kereskedési rendszerben kereskednek vele, elismert elszámolóházon keresztül számolják el és teljesítik vagy rendszeres pótbefizetési kötelezettség érvényes rá, valamint a Bizottság 1287/2006/EK rendeletének 39. cikkében meghatározott származtatott ügylet. 5. A Bank hatályos Üzletszabályzata nyilvános, a Bank az ügyfélforgalom céljára nyitva álló helyiségeiben (és közvetítőinél) a hatályos Üzletszabályzatát kifüggeszti, és a https://www.commerzbank.hu/hu/files/befektetesi_uzletszabalyzat.pdf honlapon folyamatosan elérhetővé teszi. 6. A jelen Üzletszabályzat a Bank, és a Banktól befektetési szolgáltatást igénybe vevő személy vagy szervezet (a továbbiakban: Ügyfél) között létrejövő ügyletek, jogviszonyok általános feltételeit tartalmazza. Ha az adott ügyletre vonatkozó szerződés az Üzletszabályzattól eltérő rendelkezést tartalmaz, akkor a szerződésben meghatározottakat kell alkalmazni. Azokban a kérdésekben, amelyekre a szerződés nem tartalmaz rendelkezést, a jelen Üzletszabályzat rendelkezései alkalmazandóak. 7. A tőzsdei megbízásokat a Bank a Végrehajtási politikájában foglalt, mindenkor hatályos szabályoknak megfelelően teljesíti. A tőzsdén kívüli megbízásokat a Bank a megbízás végrehajtásához igénybe vett szabályozott piac illetve elszámolóház szabályzatai szerint teljesíti, összhangban a Végrehajtási politikában foglalt rendelkezésekkel. 8. A jelen Üzletszabályzatban használt fogalmakat a Bszt.-ben meghatározottak szerint kell értelmezni. II. Az ügyfél minősítése 1. A Bank a befektetési szolgáltatási tevékenysége és a kiegészítő szolgáltatása keretében, a szerződéskötést megelőzően az alábbiak szerint minősíti a leendő szerződő felet, és a szerződés hatálybalépését követően Ügyfélként e minősítésnek megfelelően kezeli. A minősítést nem kell elvégezni, ha a szerződés egy hatályban lévő keretszerződés alapján jön létre és a szerződés tárgyát képező ügylet vagy pénzügyi eszköz vonatkozásában a minősítésre már sor került, vagy a leendő szerződő fél a szerződéskötést követően a szerződés tárgyát képező ügylet vonatkozásában elfogadható partnernek minősül. 2. A Bank írásban vagy más tartós adathordozón értesíti az Ügyfelet a) a minősítéséről,
5 5. oldal b) a minősítésében bekövetkezett bármilyen változásról, és c) arról a tényről, hogy kérheti a Bszt.-ben meghatározott feltételek szerint e minősítés megváltoztatását, és az ilyen kérés esetén az őt megillető jogok megváltozásában jelentkező következményekről. 3. Elfogadható partner mindazon nem magánszemély ügyfelek tartozhatnak, akik az alábbi (főként pénzügyi) tevékenységet végzik: a) a befektetési vállalkozás, b) az árutőzsdei szolgáltató, c) a hitelintézet, d) a pénzügyi vállalkozás, e) a biztosító, f) a befektetési alap és a befektetési alapkezelő, valamint a kollektív befektetési társaság, g) a kockázati tőkealap és a kockázati tőkealap-kezelő, h) a magánnyugdíjpénztár és az önkéntes kölcsönös biztosító pénztár, i) az elszámolóházi tevékenységet végző szervezet, j) a központi értéktár, k) a foglalkoztatói nyugdíjszolgáltató intézmény, l) tőzsde, m) valamely EGT-állam kormánya, n) valamely EGT-állam helyi és a regionális önkormányzata, o) az ÁKK Zrt. és valamely más EGT-államnak államadósság kezelését végző szervezete, p) az MNB, valamely más EGT-állam központi bankja és az Európai Központi Bank, q) a Világbank, r) a Nemzetközi Valutaalap, s) az Európai Beruházási Bank, és t) minden egyéb nemzetközi pénzügyi jellegű intézmény, amelyet nemzetközi egyezmény vagy államközi szerződés hozott létre. 4. Szakmai ügyfél mindazon kiemelt vállalati ügyfelek, akinek a legutolsó auditált egyedi számviteli beszámolójában szereplő, a mérleg fordulónapján érvényes MNB által közzétett hivatalos devizaárfolyammal számított pénzügyi adatai legalább az alábbi feltételek közül kettőnek megfelelnek: mérlegfőösszege legalább húszmillió euró, nettó árbevétele legalább negyvenmillió euró, saját tőkéje legalább kétmillió euró. 5. Lakossági ügyfélnek minősül minden ügyfél, aki nem sorolható sem az Elfogadható partner, sem pedig a Szakmai ügyfél kategóriájába. Magánszemély, mint ügyfél csak ebbe a kategóriába sorolható. 6. A szakmai Ügyfél számára, annak kifejezett kérésére vagy - ha a szakmai ügyfélként való minősítést a Bank kezdeményezi - kifejezett egyetértése alapján a Bank a lakossági ügyféllel azonos feltételeket biztosít a befektetési szolgáltatási tevékenysége és a kiegészítő befektetési szolgáltatása során. Az előbbi megállapodást írásba kell foglalni, amelynek tartalmaznia kell a) annak rögzítését, hogy az Ügyfél szakmai ügyfélnek minősül, és a lakossági ügyfélre irányadó szabályok alkalmazására saját kérésére kerül sor, b) azt a tényt, hogy a lakossági ügyfélre irányadó szabályok alkalmazása mely pénzügyi eszközre vagy ügyletre terjed ki. III. Az Ügyfél-átvilágítás, a szerződéskötés és az üzleti kapcsolat általános feltételei, a szerződés megkötése, módosítása és megszűnése 1. A Bank a pénzmosás és a terrorizmus finanszírozása megelőzéséről és megakadályozásáról szóló évi CXXXVI. törvény (Pmt.) értelmében az Ügyfeleket köteles átvilágítani.
6 6. oldal 2. A Bank Ügyfél-átvilágítást a befektetési szolgáltatásai keretében a következő esetekben végez: a) Bank és az Ügyfél közötti üzleti kapcsolat létesítésekor; b) a hárommillió-hatszázezer forintot elérő vagy meghaladó összegű ügyleti megbízás teljesítésekor (ez alkalmazandó az egymással ténylegesen összefüggő, több ügyleti megbízásra is, ha ezek együttes értéke eléri a hárommillió-hatszázezer forintot. Ebben az esetben az átvilágítást azon ügyleti megbízás elfogadásakor kell végrehajtani, amellyel az ügyleti megbízások együttes értéke eléri a hárommillió-hatszázezer forintot); c) pénzmosásra vagy terrorizmus finanszírozására utaló adat, tény vagy körülmény felmerülése esetén, ha a fenti átvilágításra még nem került sor; d) ha a korábban rögzített Ügyfél-azonosító adatok valódiságával vagy megfelelőségével kapcsolatban kétség merül fel, e) az ötszázezer forintot (vagy ezzel megegyező értékű valutát) elérő vagy meghaladó pénzváltási megbízás teljesítésekor. 3. A Bank az Ügyfél-átvilágítás során az Ügyfelet, annak meghatalmazottját, a rendelkezésre jogosultat, továbbá a képviselőt azonosítja és személyazonosságának igazoló ellenőrzését elvégzi. 4. Azonosítás során a Bank megköveteli az alábbi azonosságot igazoló okiratok (okmányok) bemutatását, melyek érvényességét a Bank ellenőrzi: a) természetes személy esetén: 1. magyar állampolgár személyazonosság igazolására alkalmas hatósági igazolványa és lakcímet igazoló hatósági igazolványa, 2. külföldi természetes személy útlevele, személyi azonosító igazolványa, feltéve, hogy az magyarországi tartózkodásra jogosít, vagy tartózkodási jogot igazoló okmánya vagy tartózkodásra jogosító okmánya, életévét be nem töltött természetes személy személyi azonosítót igazoló hatósági igazolványa és lakcímet igazoló hatósági igazolványa vagy útlevele és lakcímet igazoló hatósági igazolványa. b) jogi személy, vagy jogi személyiséggel nem rendelkező szervezet esetén a nevében vagy megbízása alapján eljárni jogosult személy(ek) a III.4.a) pontban megjelölt okiratainak bemutatásán túlmenően, az azt igazoló - 30 napnál nem régebbi - okiratot, hogy 1. a belföldi gazdálkodó szervezetet a cégbíróság bejegyezte, vagy a gazdálkodó szervezet a bejegyzési kérelmét benyújtotta; egyéni vállalkozó esetében azt, hogy az egyéni vállalkozói igazolvány kiadása megtörtént, illetőleg az egyéni vállalkozói igazolvány kiadása iránti kérelmét az egyéni vállalkozó a körzetközponti jegyzőhöz benyújtotta, 2. belföldi jogi személy esetén, ha annak létrejöttéhez hatósági vagy bírósági nyilvántartásba vétel szükséges, a nyilvántartásba vétel megtörtént, 3. külföldi jogi személy vagy jogi személyiséggel nem rendelkező szervezet esetén a saját országának joga szerinti bejegyzése vagy nyilvántartásba vétele megtörtént. c) cégbejegyzési, hatósági vagy bírósági nyilvántartásba vétel iránti kérelem cégbírósághoz, hatósághoz vagy bírósághoz történő benyújtását megelőzően a jogi személy, vagy jogi személyiséggel nem rendelkező szervezet társasági szerződését (alapító okiratát, alapszabályát) (ebben az esetben a jogi személy vagy jogi személyiséggel nem rendelkező szervezet köteles a cégbejegyzés, hatósági vagy bírósági nyilvántartásba vétel megtörténtét követő 30 napon belül okirattal igazolni, hogy a cégbejegyzés vagy nyilvántartásba vétel megtörtént, valamint a szolgáltató köteles a cégjegyzékszámot vagy egyéb nyilvántartási számot rögzíteni). 5. A Bank az azonosítás során az alábbi adatokat rögzíti: a) természetes személy 1. családi és utónevét (születési név), amennyiben van, házassági nevét, 2. lakcímét, 3. születési helyét, idejét,
7 7. oldal 4. állampolgárságát, 5. anyja születési nevét, 6. az azonosító okmányának típusát és számát, 7. külföldi természetes személy esetében a magyarországi tartózkodási helyet; b) jogi személy vagy jogi személyiséggel nem rendelkező más szervezet 1. nevét, rövidített nevét, 2. székhelyének, külföldi székhelyű vállalkozás esetén magyarországi fióktelepének címét, 3. cégbírósági nyilvántartásban szereplő jogi személy esetén cégjegyzékszámát, egyéb jogi személy esetén a létrejöttéről (nyilvántartásba vételéről, bejegyzéséről) szóló határozat számát vagy nyilvántartási számát, 4. főtevékenységét, 5. képviseletére jogosultak nevét és beosztását, 6. a kézbesítési megbízott azonosítására alkalmas adatait. 6. Ha a szerződést az Ügyfél jogi személy, vagy más szervezet, továbbá harmadik személy számára kívánja megkötni, akkor az ügyletben szereplő minden fél személyazonosságát, illetve azonosító adatait meg kell állapítani. 7. Az Ügyfél köteles az üzleti kapcsolat létesítésekor a Bank részére írásbeli nyilatkozatot tenni arra vonatkozóan, hogy a saját, vagy a tényleges tulajdonos nevében, illetőleg érdekében jár el. Ha az Ügyfél nyilatkozik arról, hogy a tényleges tulajdonos nevében, illetőleg érdekében jár el, írásbeli nyilatkozatának a tényleges tulajdonosnak a fenti III.5. pontban meghatározott valamennyi adatát, de legalább a tényleges tulajdonos alábbi adatait tartalmaznia kell: a) családi és utónevét (születési nevét), b) lakcímét, c) állampolgárságát, d) a Bank erre vonatkozó igénye alapján a fentiek mellett i) azonosító okmányának típusát és számát, ii) a külföldi esetében a magyarországi tartózkodási helyet, iii) természetes személy (a) születési helyét, idejét, (b) anyja nevét, iv) jogi személy vagy jogi személyiséggel nem rendelkező szervezet (a) főtevékenységét, (b) képviseletére jogosultak nevét és beosztását, (c) kézbesítési megbízottjának az azonosítására alkalmas adatait. 8. Ha a szerződéses kapcsolat fennállása alatt kétség merül fel a tényleges tulajdonos kilétével kapcsolatban, akkor a Bank az Ügyfelet a tényleges tulajdonosra vonatkozó (ismételt) írásbeli nyilatkozattételre szólítja fel. Ha a tényleges tulajdonos személyazonosságával kapcsolatban kétség merül fel, a Bank köteles intézkedéseket tenni a tényleges tulajdonos személyazonosságára vonatkozó adatainak ellenőrzése érdekében. 9. Az Ügyfél az üzleti kapcsolat fennállása alatt az Ügyfél-átvilágítás során megadott adatokban, illetve a tényleges tulajdonos személyét érintően bekövetkezett változásokról köteles a tudomásszerzéstől számított 5 (öt) munkanapon belül a Bankot írásban vagy személyesen értesíteni. 10. A Bank az alábbi kivételekkel - az üzleti kapcsolat létesítése vagy az ügyleti megbízás végrehajtása előtt köteles lefolytatni az Ügyfél és a tényleges tulajdonos személyazonosságának igazoló ellenőrzését. Az említett igazoló ellenőrzését az üzleti kapcsolat létesítése során is lefolytathatja, ha ez a rendes üzletmenet megszakításának elkerülése érdekében szükséges, és ha a pénzmosás vagy a terrorizmus finanszírozásának valószínűsége csekély. Ebben az esetben a személyazonosság igazoló ellenőrzését az első ügyleti megbízás teljesítéséig be kell fejezni. 11. Ha a Bank nem tudja végrehajtani az Ügyfél-átvilágítást, akkor az Ügyfélre vonatkozóan köteles megtagadni az Ügyfél megbízása alapján bankszámlán keresztül művelet végzését, üzleti kapcsolat létesítését és ügyleti megbízás teljesítését, vagy köteles megszüntetni a vele fennálló üzleti kapcsolatot.
8 8. oldal 12. Ha az Ügyfél jogi személy vagy jogi személyiséggel nem rendelkező szervezet, a nevében vagy megbízása alapján eljáró személy átvilágítását követően a jogi személy, illetőleg a jogi személyiséggel nem rendelkező más szervezet átvilágítását is el kell végezni. 13. Nem kell az Ügyfél-átvilágítási intézkedéseket ismételten elvégezni, ha a) Bank az Ügyfél, a meghatalmazott, a rendelkezésre jogosult, továbbá a képviselő vonatkozásában az Ügyfél-átvilágítási intézkedéseket egyéb ügyleti megbízás kapcsán már elvégezte, b) az adott ügyleti megbízás kapcsán az Ügyfél, a meghatalmazott, a rendelkezésre jogosult, továbbá a képviselő személyazonossága már megállapításra került, és c) nem történt a fenti III.2.-III.5. pontban felsorolt adatokban változás. 14. A Bank egyszerűsített Ügyfél-átvilágítást azon esetekben végezhet, ha az Ügyfele: a) az alábbi tevékenységet az Európai Unió területén végző szolgáltató, vagy olyan, harmadik országban székhellyel rendelkező - az alábbi tevékenységet végző - szolgáltató, amelyre a Pmt.-ben meghatározottakkal egyenértékű követelmények vonatkoznak, és amely ezek betartása tekintetében felügyelet alatt áll: 1. pénzügyi szolgáltatási, kiegészítő pénzügyi szolgáltatási tevékenység; 2. befektetési szolgáltatási tevékenység, befektetési szolgáltatási tevékenységet kiegészítő szolgáltatás; 3. biztosítási, biztosításközvetítői és foglalkoztatói nyugdíj-szolgáltatási tevékenység; 4. árutőzsdei szolgáltatási tevékenység; 5. postai pénzforgalmi közvetítői tevékenység, postai készpénzátutalás, belföldi és nemzetközi postautalvány-felvétel és -kézbesítés; 6. önkéntes kölcsönös biztosítópénztárként működik; b) olyan társaság, amelynek értékpapírjait egy vagy több tagállamban bevezették a szabályozott piacra, vagy azon harmadik országbeli társaság, amelyre a közösségi joggal összhangban lévő közzétételi követelmények vonatkoznak; c) a Pmt.-ben meghatározott felügyeletet ellátó szerv; d) helyi önkormányzat vagy a c) pontba nem tartozó központi államigazgatási szerv; e) az Európai Közösség intézménye (az Európai Parlament, a Tanács, a Bizottság, a Bíróság, a Számvevőszék), az Európai Gazdasági és Szociális Bizottság, a Régiók Bizottsága, az Európai Központi Bank vagy az Európai Beruházási Bank. 15. A Bank a képviseleti jog igazolását az Általános Üzletszabályzatában foglaltak szerint fogadja el. 16. A Bank és az Ügyfél kapcsolattartása magyar, német vagy angol nyelven történik az egyedi szerződésekbe foglalt eltérő rendelkezés hiányában. Az adott üzleti kapcsolatban alkalmazott nyelvről az egyedi szerződés rendelkezik, az adott egyedi szerződés rendelkezése hiányában az Ügyfél és a Bank kapcsolattartása magyar nyelven történik. Amennyiben a Bank és az Ügyfél között kötött szerződések magyarul és egy, a magyartól eltérő másik nyelven is létrejönnek, úgy minden esetben a szerződések magyar nyelvű változata az irányadó. Ennek megfelelően az idegen nyelven kiállított meghatalmazáshoz a Bank kérésére csatolni kell annak hiteles magyar nyelvű fordítását is. 17. A Bank megbízást a jelen Üzletszabályzat VIII. fejezetében, az egyes ügylettípusoknál részletesen meghatározottaknak megfelelően vesz fel. 18. A befektetési szolgáltatás igénybevételéről szóló szerződéseket a Bank a megbízás napján írásba foglalja és az írásba foglalt szerződéseket megőrzi.
9 9. oldal Az Ügyfél a Bankkal kötött egyedi szerződés alapján jogosult szóban is megbízást adni a Bank részére. A Bank a telekommunikációs eszközökön keresztül kapott megbízásokat végrehajtja, írásba foglalja, és az erről szóló visszaigazolást megküldi az Ügyfél részére. Ha a megbízás, és a megbízás fenti módon történő visszaigazolása között eltérés van, az Ügyfélnek ezt a visszaigazolás kézhezvételét követő banki napon 10 óráig jeleznie kell a Banknál. A Felek kifejezetten megállapodnak abban, hogy ha az Ügyfél a fenti határidőre a kifogásolást (reklamációt) elmulasztja, akkor a visszaigazolás tartalmának megfelelő teljesítést el kell fogadnia. A megbízás fenti módon történő írásba foglalásának esetleges elmaradása a megbízás érvényességét nem érinti. Az írásbeli megerősítés hiányából származó esetleges hátrányok (különösen, de nem kizárólagosan: veszteségek, károk, költségek) az Ügyfelet terhelik. A telefaxon beérkezett átutalási (transzferálási) megbízásokat a Bank csak az Ügyféllel kötött külön megállapodás alapján teljesíti. 19. A Bank a telefonon folytatott megbeszéléseket hangfelvételen rögzíti és a hangfelvételt az ügylet írásba foglalásáig, de legalább 4 hónapig megőrzi. A Bank a hangfelvételeket az értékpapírtitok szabályai szerint kezeli. A hangfelvétel a vitás kérdésekben bizonyítékként felhasználható, és az Ügyfél csak a vitás esetekben jogosult a hangfelvételt újrahallgatni. Ha a hangfelvételt az Ügyfél a Felek között felmerült vita miatt meg kívánja hallgatni, akkor ezt az igényét a Bank felé írásban vagy más tartós adathordozón előre köteles jelezni. Az Ügyfél a hangfelvételt a Bankkal egyeztetett időpontban, a Bank erre kijelölt helyiségében hallgathatja meg. 20. A Bank a szerződés megkötését megelőzően a Bszt. szerint tájékoztatja az Ügyfelet a pénzügyi eszköz árfolyamáról, az ügyletkötést megelőző időszak árfolyam alakulásáról amennyiben ez az adott ügyletre vonatkozóan lehetséges -, piaci helyzetéről, a nyilvános információkról, az ügylet kockázatáról, az Ügyfél rendelkezésére álló befektető-védelmi rendszerről és minden olyan egyéb információról, amely a szerződés megkötése és teljesítése esetén lényeges lehet, illetve jogszabály előír. A Bank a tájékoztatást írásban, illetve a https://www.commerzbank.hu/commerzbank_hu/hu/files/altalanos_tajekoztato.pdf honlapon adja meg. A Bank a jelen Üzletszabályzatban tájékoztatja továbbá az Ügyfelet az engedélyezett befektetési szolgáltatási tevékenységeiről. 21. A Bank a szerződés megkötése előtt vizsgálja azt, hogy az ajánlott pénzügyi eszköz, ügylettípus, befektetési konstrukció megfelelő-e az Ügyfél kivéve az Elfogadható partnert piaci ismeretei és kockázatviselő képessége szempontjából. Ennek érdekében a Bank jogosult arra, hogy az Ügyféltől személyes adatokat kérjen, az Ügyféltől a piaci ismereteit és kockázatviselő képességét tükröző adatlap, illetve nyilatkozat (a továbbiakban: a megfelelési és alkalmassági teszt megfelelési része, vagy megfelelési teszt) kitöltését vagy ehhez adatok szolgáltatását igényelje. 22. A Bank a megfelelési teszt során (i) feltárja az Ügyfél, illetve leendő Ügyfél (a továbbiakban együtt: Ügyfél) által ismert szolgáltatásokat, ügyleteket és pénzügyi eszközöket; (ii) vizsgálja az Ügyfél pénzügyi eszközökkel végrehajtott ügyleteinek természetét, méretét és gyakoriságát, valamint azt, hogy ezek az ügyletek milyen időtávon belül valósultak meg; valamint (iii) vizsgálja az Ügyfél iskolai végzettségét, foglalkozását vagy az értékelés szempontjából releváns korábbi foglalkozását. 23. Ha a Bank a megfelelési teszt értékelése során úgy ítéli meg, hogy a szerződésbe foglalt pénzügyi eszköz vagy ügylet nem megfelelő az Ügyfél számára, akkor erre felhívja az Ügyfél figyelmét. Ha az Ügyfél által adott információt a Bank elégtelennek tartja, akkor felhívja az Ügyfél figyelmét arra, hogy ez esetben nem képes a szerződésbe foglalt pénzügyi eszköz vagy ügylet megfelelőségét megállapítani. 24. A Bank a szerződés megkötését vagy keretszerződés esetében a megbízás végrehajtását megelőzően meggyőződik arról, hogy (i) az Ügyfél ismeretei és a szerződés vagy megbízás tárgyát képező pénzügyi eszközzel vagy ügylettel kapcsolatos gyakorlata, kockázatviselő képessége megfelelő-e ahhoz, hogy megalapozott befektetési döntést hozzon, és (ii) a szerződésben foglaltak teljesítése érdekében szükséges mértékben feltárja az Ügyfél jövedelmi helyzetét és befektetési céljait, (iii) annak érdekében, hogy a körülményeihez igazodó, a befektetési elvárásai megvalósítására alkalmas ügyletet vagy pénzügyi eszközt ajánljon (a továbbiakban: a megfelelési és alkalmassági teszt alkalmassági része, vagy alkalmassági teszt). A Bank az alkalmassági teszt keretében értékeli, hogy a befektetési
10 10. oldal tanácsadási tevékenysége keretében kínált szolgáltatás (i) alkalmas-e az Ügyfél által megjelölt befektetési célok megvalósítására, (ii) kapcsán felmerülő, az Ügyfél befektetési céljaival egyébként összhangban lévő kockázat mértéke megfelel-e az Ügyfél pénzügyi teherviselő képességének, és (iii) természetéhez és a kapcsolódó kockázatok megértéséhez és értékeléséhez az Ügyfél megfelelő tapasztalattal és ismerettel rendelkezik-e. A Bank ennek érdekében megvizsgálja illetve feltárja (i) azt az időszakot, amelyen belül az Ügyfél tartani kívánja a befektetését, (ii) az Ügyfél kockázatvállalási hajlandóságát és kockázatviselő képességét, és (iii) a befektetéssel megvalósítani kívánt célt, (iv) az Ügyfél rendszeres jövedelmének összegét és forrását, (v) az Ügyfél birtokában lévő eszközök nagyságát, különös tekintettel a likvid eszközök, befektetett eszközök és az ingatlanok állományára, és (vi) az Ügyfelet terhelő rendszeres kötelezettségek összegét és forrását, (vii) az Ügyfél által ismert szolgáltatásokat, ügyleteket és pénzügyi eszközöket, (viii) az Ügyfél pénzügyi eszközökkel végrehajtott ügyleteinek természetét, méretét és gyakoriságát, valamint azt, hogy ezen ügyletek milyen időtávon belül valósultak meg, és (ix) az Ügyfél iskolai végzettségét, foglalkozását vagy az értékelés szempontjából releváns korábbi foglalkozását. 25. A Bank a megfelelési illetve az alkalmassági teszt során az Ügyfél által tett nyilatkozatokat, illetve általa benyújtott okiratokat fogadja el, különös tekintettel a következő okiratokra, illetve nyilatkozatokra: a) az Ügyfél vagyoni és jövedelmi helyzetére vonatkozó írásbeli nyilatkozatok, b) az a) pontban szereplő nyilatkozatok alátámasztását szolgáló okiratok, c) más befektetési vállalkozással vagy árutőzsdei szolgáltatóval való megállapodások, d) a megfelelési illetve alkalmassági teszt kitöltött példánya. 26. Nem köteles a Bank a megfelelési teszt elvégzésére akkor, ha az Ügyféllel megbízás felvételére és továbbítására, illetve a megbízásnak az Ügyfél javára történő végrehajtására köt megállapodást, és (i) az ügylet szabályozott piacra, vagy azzal azonos feltételeknek megfelelő harmadik országbeli tőzsdére bevezetett részvényre, pénzpiaci eszközre, hitelviszonyt megtestesítő értékpapírra vagy más értékpapírosított követelésre (ide nem értve azokat az eszközöket, amelyek származtatott elemeket tartalmaznak), valamint az átruházható értékpapírokba kollektív alapon befektető vállalkozás (a továbbiakban: ÁÉKBV) által kibocsátott értékpapírra vagy nem komplex pénzügyi eszközre vonatkozóan jön létre; és (ii) az ügyletre vonatkozó megállapodást az Ügyfél kezdeményezi; és (iii) a Bank az ügyletkötést megelőzően az Ügyfél tudomására hozza, hogy nem végzi el a megfelelési tesztet, tehát az Ügyfélre a megfelelési teszt következményei nem érvényesülnek; és (iv) a Bank Összeférhetetlenségi Politikájában meghatározott követelmények teljesülnek. 27. Ha az írásba foglalt megbízáson szereplő aláírás nem ismerhető fel vagy az aláírás hitelessége bármely felismerhető és nyilvánvaló okból kétségbe vonható, akkor a Bank a megbízás teljesítését visszautasítja, és erről a tényről az Ügyfelet tájékoztatja. A Bank nem felel az olyan megbízás teljesítéséért, amely esetén az aláírás hamis vagy hamisított volta kellően gondos vizsgálattal sem volt felismerhető. 28. A Bank a szerződés megkötését, valamint a hatályban lévő keretszerződés alapján kapott megbízás teljesítését megtagadja, ha a) azzal bennfentes kereskedelmet vagy piacbefolyásolást valósítana meg, vagy b) az jogszabályba vagy a szabályozott piac, a szabályozott piacra vonatkozó feltételeknek megfelelő harmadik országbeli tőzsde, elszámolóház, elszámolóházi tevékenységet végző szervezet központi szerződő fél vagy központi értéktár szabályzatának rendelkezésébe ütközne, vagy c) az Ügyfél a személyazonosságának igazolását vagy az azonosítást megtagadta, valamint ha a személyazonosság vagy az azonosítás más okból sikertelen volt, vagy d) az alkalmassági teszthez szükséges információkhoz nem jutott hozzá, vagy e) az alkalmassági teszt eredménye nem teszi lehetővé az adott pénzügyi eszköz tekintetében kért szolgáltatás nyújtását az Ügyfél számára. 29. A Bank a szerződés megkötését, valamint a hatályban lévő keretszerződés alapján kapott megbízás teljesítését megtagadhatja, ha az Ügyfél a) általa ismert körülményei a Bank üzleti tevékenységének más Ügyfelek által történő megítélését hátrányosan érinthetik,
11 11. oldal b) a megbízási szerződésben irreális árfolyamot kíván kikötni. A Bank saját mérlegelése alapján jogosult a szerződés megkötését egyéb esetekben is megtagadni. 30. A Bank az Ügyfelet a megbízás teljesítéséről 1 banki napon belül írásban vagy más tartós adathordozón tájékoztatja. A Bank az Ügyfél részére az értékpapírszámláról és az ügyfélszámláról ügyletenként, illetve összefoglalóan negyedévente egyszer küld kivonatot. Az Ügyfél megbízásainak teljesítéséről és a Bank által vezetett számláinak egyenlegéről a fentiektől eltérően is kérhet tájékoztatást, melynek költségét a Bank Befektetési Szolgáltatásokra Vonatkozó Kondíciós Jegyzéke tartalmazza. 31. Ha az Ügyfél a teljesítés visszaigazolásáról szóló értesítés vagy az Ügyfél javára vezetett számla kivonatának kézhezvételétől a következő banki napon délelőtt 10 óráig az ügylettel, az elszámolással vagy a számlanyilvántartással illetve a számlaműveletekkel szemben nem emel kifogást, a megbízás, a teljesítés, a számlanyilvántartás, a mögöttes számlaműveletek és a számlaegyenleg, valamint az elszámolás elfogadottnak tekintendő és az Ügyfél elveszíti azt a jogot, hogy azokat később kifogásolja vagy bármely módon vitássá tegye. 32. A Bank és az Ügyfél közötti egyéb tájékoztatás a Bank választása szerint könyvelt vagy egyszerű levélpostai küldeményként, telefax útján, elektronikus levél útján vagy a Bank honlapján történő közzététel útján történhet. A Felek rögzítik, hogy az így megküldött tájékoztatást elfogadják a Bank Ügyfél számára végzett, illetőleg nyújtott, a befektetési szolgáltatásról szóló jelentésnek. 33. A Bank és az Ügyfél a közöttük létrejött ügyletek teljesülésekor, illetve a közöttük fennálló jogviszony megszűnése esetén az ügyletek sajátosságaira is tekintettel, ésszerű határidőn belül elszámol egymással. A Felek kifejezetten rögzítik, hogy a Bankkal szembeni beszámításra kizárólag akkor van lehetőség, ha a Bank a tartozást írásban elismerte, illetőleg a Banknak az Ügyféllel szemben fennálló tartozását jogerős bírósági ítélet állapítja meg. 34. A Bank által az Ügyfélnek szóló értesítést megtörténtnek kell tekinteni, ha az eredeti irat másolata, az Ügyfél kézjegyével ellátott vagy a telefax által visszaigazolt példánya a Bank rendelkezésére áll, vagy az elküldést a Bank postakönyve, feladójegyzéke vagy a Bank rendelkezésére álló feladóvevény igazolja. Az Ügyfél és a Bank az egymáshoz intézett azon írásbeli nyilatkozatokat, amelyeket a másik fél jelen okiratban megjelölt, vagy később szabályszerűen bejelentett címére könyvelt levélpostai küldeményként megfelelően bérmentesítve postára adtak, a címzettel közöltnek kell tekinteni, mégpedig a küldemény postára adásának napjától számított 5. (ötödik) napon. Az Ügyfél és a Bank kötelesek a fenti címen folyamatosan rendelkezni a postai küldemények átvételére jogosult személlyel (képviselővel), melynek hiányára a mulasztó fél nem hivatkozhat. Kézbesítettnek kell tekinteni továbbá azt a nem postai úton továbbított nyilatkozatot is, melynek átvételét a címzett megtagadta, ha a megtagadás tényét két tanú a megtagadás tényéről készült jegyzőkönyv aláírásával tanúsítja. 35. Az írásos küldemények érkezésére a Bank nyilvántartása az irányadó. 36. Az Ügyfél köteles a Bankkal közölt adataiban bekövetkezett változásokat a Banknak haladéktalanul bejelenti. Az Ügyfél köteles haladéktalanul bejelenteni a Banknak, ha saját maga ellen felszámolási vagy csődeljárást kezdeményezett, továbbá, ha tudomást szerez arról, hogy vele szemben felszámolási vagy csődeljárást kezdeményeztek. Az Ügyfél köteles legkésőbb az irat várható megérkezését követően haladéktalanul, de legkésőbb 8 napon belül értesíteni a Bankot, ha nem érkezett meg valamely, a Banktól várt értesítés, bizonylat, elszámolás vagy egyéb irat. Az érdeklődés elmulasztásából származó minden esetleges kedvezőtlen következmény az Ügyfelet terheli. 37. Az Ügyfél a még nem teljesített megbízást módosíthatja vagy visszavonhatja (elállás). Az Ügyfél a már teljesített megbízásokért helytállni tartozik, azoktól elállás nem lehetséges. A megbízás módosítására vagy visszavonására a megbízás felvételére vonatkozó szabályok az irányadók.
12 12. oldal 38. A befektetési szolgáltatási tevékenységre vonatkozó szerződések a jelen Üzletszabályzat, illetve az egyedi szerződés eltérő rendelkezései hiányában 30 napos felmondási határidővel mondhatók fel. Súlyos szerződésszegés esetén a szerződések azonnali hatállyal is felmondhatók. A szerződés megszűnése esetén, a szerződés megszűnését követő 15 napon belül a felek elszámolnak egymással: az Ügyfél köteles megfizetni a Bank részére az esedékes díjat, költséget, míg a Bank köteles kiszolgáltatni, illetve az Ügyfél által megjelölt befektetési szolgáltatást nyújtóhoz átutalni a biztosítékokra vonatkozó rendelkezések figyelembe vételével az Ügyfél részére az Ügyfelet megillető pénzügyi eszközöket és pénzt. 39. Ha a Bank a megbízás teljesítéséhez közreműködőt vesz igénybe, annak magatartásáért úgy felel, mintha a rábízott ügyet maga látta volna el. A Bank az Ügyfél külön hozzájárulása nélkül is jogosult a Központi Elszámolóház és Értéktár (Budapest) Zrt.-t (a továbbiakban: KELER), külföldi elszámolóházakat, illetve belföldi vagy külföldi befektetési vállalkozást (befektetési szolgáltatást nyújtót) közreműködőként igénybe venni. A közreműködő igénybevételével kapcsolatban felmerülő esetleges költségeket a Befektetési Szolgáltatásokra Vonatkozó Kondíciós Jegyzék tartalmazza. A közreműködő igénybevétele a megbízás teljesítésének határidejét nem módosítja. 40. A Bank a megbízások felvételébe és teljesítésébe közvetítőket vonhat be. A közvetítőkért a Bank úgy felel, mintha maga járt volna el. A közvetítők az általuk használt iratokon feltüntetik, hogy az adott esetben a Bank közvetítőiként jártak el. A Bank közvetítőinek névsora nyilvános, azt a Bank az ügyfélforgalom számára nyitva álló helyiségeiben kifüggeszti. 41. A Bank nem felel az erőhatalomból (vis maior), belföldi vagy külföldi hatósági rendelkezésekből, vagy a Bank működésének akadályoztatásából származó károkért, továbbá az értékpapírok kibocsátóinak hitel- és fizetőképességéért. A Bank kizárja a felelősségét a vis maiornak nem minősülő, de az ügyfélforgalmat akadályozó eseményekért (például: áramszünet, csőtörés, bombariadó, a tőzsdei kereskedési rendszer, a tőzsdei vonalak működésének hibái, a szabályozott piac, az elszámolóház, a központi szerződő fél, a központi értéktár technikai feltételeinek hibái és más hasonló hatású események). A Bank nem felelős a telefonvonalak, a telefonközpontok, valamint az Ügyfél által igénybe vett telefonkészülék és számítógép használatából eredő károkért, és nem vállal felelősséget a telefonkészülék illetve a telefonvonalak illetéktelen személyek általi lehallgatása, áthallása, téves vagy hibás adatátvitele során megszerzett információk felhasználásával okozott károkért sem. 42. A Bank a jogszabályban meghatározott esetek és az Ügyfél súlyos és felszólítás ellenére sem rendezett szerződésszegése kivételével a szerződések teljesítéséért való felelősségét nem korlátozhatja, és nem zárhatja ki. Ügylettípusra tekintet nélkül az Ügyfél súlyos szerződésszegésének minősül különösen az Ügyfél részéről, ha nem teljesíti vagy hiányosan, hibásan teljesíti a Banknak nyújtandó tájékoztatási, információ-szolgáltatási kötelezettségét, vagy ha nem teljesíti a Bankkal szemben fennálló, esedékes fizetési, értékpapír-szolgáltatási vagy biztosíték-nyújtási kötelezettségét, vagy ha az együttműködési kötelezettségének nem tesz eleget. 43. A Bank a jelen Üzletszabályzatba foglalt szolgáltatásokért ellenkező kikötés hiányában a mindenkor hatályos és a jelen Üzletszabályzat 4 sz. mellékletét képező Befektetési Szolgáltatásokra Vonatkozó Kondíciós Jegyzékében meghatározott díjazásra illetve költségtérítésre jogosult. A Bank a Befektetési Szolgáltatásokra Vonatkozó Kondíciós Jegyzéket a pénz- és tőkepiaci viszonyok, illetve a költségviszonyok megváltozásakor egyoldalúan módosíthatja. A Bank az Ügyféllel kötött egyedi szerződésben eltérhet a Befektetési Szolgáltatásokra Vonatkozó Kondíciós Jegyzékben foglaltaktól. 44. A Bank a jelen Üzletszabályzat alapján jogosult az Ügyfél személyes adatait kezelni. A Bank által kezelendő adatok köre az egyes ügylettípusok esetén az ügylethez, valamint a Bank által elvégzendő tesztekhez szükséges mértékű adatokat foglalja magába. Az adatkezelés időtartama a Bank és az Ügyfél közötti jogviszony fennállását követő elévülési időtartamát, illetve a jogszabályban előírt időtartamot nem haladhatja meg. A Bank az Ügyfél adatait kizárólag azon konszern tagjaihoz, melybe a Bank tartozik az Ügyfél megbízásainak teljesítése, valamint az ehhez kapcsolódó feladatok elvégzése érdekében külföldre továbbíthatja.
13 13. oldal IV. Ügyleti biztosítékok 1. Az Ügyféllel szemben fennálló bármely követelés biztosítékaként a Bank javára óvadékul szolgál az Ügyfélnek a Banknál nyilvántartott mindenkori teljes pénz-, pénzügyi eszköz- és értékpapírállománya. 2. A Bank az őt illető óvadéki jog alapján az őrizetében lévő illetve az Ügyfél javára nyilvántartott pénzeszközök, értékpapírok és pénzügyi eszközök kiadását illetve a számlaterhelés végrehajtását az Ügyféllel szemben esedékessé vált díjai, költségigénye és járulékaik megfizetéséig, továbbá esetleges kárának megtérítéséig jogosult visszatartani, az óvadékul szolgáló eszközöket a Bank kedvezményezettségének megjelölésével jogosult zárolni. 3. A Bank az Ügyfél javára nyilvántartott pénzösszegből a Bank által vezetett pénzforgalmi vagy ügyfélszámla megterhelésével jogosult levonni az Ügyféllel szembeni esedékes díj- és költségigényét valamint ezek járulékait, továbbá az Ügyfélnek felróható esetleges kárának, vagy bármely más, esedékessé vált követelésének összegét, az Ügyféllel való utólagos elszámolás mellett. 4. A Bank az Ügyfél javára nyilvántartott pénzügyi eszközökből a pénzügyi eszközök piaci áron való értékesítése vagy a pénzügyi eszközök tulajdonba vétele útján, az Ügyféllel történő utólagos elszámolás mellett, jogosult az Ügyféllel szembeni esedékessé vált bármely követelését közvetlenül kielégíteni. V. Az Ügyfél eszközeinek védelme, a Befektető-védelmi Alap 1. A Bank az Ügyfél pénzügyi eszközeinek vagy pénzeszközeinek kezelése során, ezen eszközök megóvása végett különös gonddal választja ki azokat a szerződéses partnereit és teljesítési segédeit, melyeknél az Ügyfél eszközeit őrzi, illetve melyeket az ügyletek lebonyolításába bevon. A Bankban őrzött és nyilvántartott ügyféleszközök védelméről korszerű elektronikai és mechanikai biztonsági rendszerekkel gondoskodik, ideértve a számítógépes hálózatok naprakész védelmét. E feltételek működését a Bank a folyamatokba épített ellenőrzés és belső ellenőrzés útján felügyeli. 2. A Bank a befektetési szolgáltatók által létrehozott Befektető-védelmi Alap (a továbbiakban: Alap) tagja. Az Alap feladata az Ügyfelek részére a Bank által a jelen Üzletszabályzat I a)-c), és 4.2. a)-b), pontjában meghatározott tevékenység keretében megkötött szerződésből eredő követelések biztosítása és az Ügyfelek mint befektetők részére a jogszabályban meghatározott kártalanítási összeg kifizetése. A kártalanítás kifizetésére a Bank által szeptember 15. napját követően megkötött, biztosított szerződésből eredő követelések esetében kerülhet sor, ha a Bank felszámolását bíróság elrendeli. 3. Az Alap a kártalanításra jogosult Ügyfél részére a követelését személyenként és Alap tagonként összevontan, legfeljebb 6 millió forint összeghatárig fizeti ki kártalanításként. A kártalanítás mértéke 1 millió Ft követelésig 100%, 1 millió Ft feletti követelés esetén 1 millió Ft és a fennmaradó rész 90%-a. A kártalanítás mértékének megállapítása során az Ügyfélnek a Banknál fennálló befektetési szolgáltatási tevékenységből származó valamennyi követelését össze kell számítani. Ha a Banknak az Ügyféllel szemben befektetési szolgáltatási tevékenységből származó lejárt vagy a kártalanítás kifizetéséig lejáró követelése van, azt a kártalanítás megállapítása során az Ügyfél követelésébe be kell számítani. 4. Az Alap a kártalanítást pénzben nyújtja. Az Alap a felszámolást elrendelő végzés közzétételét követő 15 napon belül a Felügyelet által üzemeltetett honlapon és a saját honlapján közleményben tájékoztatja a befektetőket a kártalanítási igényérvényesítés lehetőségéről. Az Alap közzéteszi az igényérvényesítés első napját, az igényérvényesítés módját, továbbá a kifizetést végző szervezet nevét. Az igényérvényesítés első napja nem lehet később, mint a felszámolást elrendelő végzés közzétételét követő 30. nap.
14 14. oldal 5. Ha a kártalanításra jogosult Ügyfél a szerződést és a jogosultság igazolásához szükséges adatokat rendelkezésre bocsátja és rendelkezésre áll a Bank által vezetett nyilvántartás, akkor az Alap legkésőbb a kérelem benyújtásától számított 90 napon belül köteles elbírálni a befektető kártalanítási kérelmét. 6. Az Alap által nyújtott biztosítás nem terjed ki a tőkepiacról szóló évi CXX. törvény (a továbbiakban: Tpt.) 215. (1) bekezdésében meghatározott személyek illetve szervezetek követeléseire, továbbá az olyan ügyletből eredő követelésekre sem, amely esetében a bíróság jogerősen megállapította, hogy a befektetés forrása bűncselekményből származott. VI. Üzleti és értékpapír-titok 1. Üzleti titok minden olyan, a Bank tevékenységéhez kapcsolódó tény, információ, megoldás vagy adat, amelynek nyilvánosságra hozatala, illetéktelenek által történő megszerzése vagy felhasználása a Bank jogszerű pénzügyi, gazdasági vagy piaci érdekeit sértené vagy veszélyeztetné és amelynek titokban tartása érdekében a szükséges intézkedéseket megtette. 2. A Bank, a Bankban a) tulajdoni részesedéssel rendelkező, b) tulajdoni részesedést szerezni kívánó, c) vezető állású, és d) alkalmazottként foglalkoztatott személy vagy bármely más személy, aki valamilyen módon birtokába jutott, az üzleti titkot - az alábbi kivétellel - időbeli korlátozás nélkül köteles megőrizni. 3. Az üzleti titokkal kapcsolatos titoktartási kötelezettség nem áll fenn a hatáskörében törvény felhatalmazása alapján eljáró a) Felügyelettel, felügyeleti hatósággal, b) Alappal, c) MNB-vel, d) Állami Számvevőszékkel, e) állami adóhatósággal, f) Gazdasági Versenyhivatallal, g) a központi költségvetési pénzeszközök felhasználásának szabályszerűségét és célszerűségét ellenőrző, a Kormány által kijelölt belső ellenőrzési szervvel, h) nemzetbiztonsági szolgálattal, i) fogyasztóvédelmi hatósággal szemben. A titoktartási kötelezettség az eljárás tárgyát képező ügyre vonatkozóan nem áll fenn továbbá a hatáskörében eljáró, a) a folyamatban lévő büntetőeljárás, a feljelentés kiegészítése keretében a nyomozó hatósággal és a feladatkörében eljáró ügyészséggel, b) büntető-, valamint hagyatékkal kapcsolatos polgári ügyben, továbbá csőd-, illetve felszámolási eljárás, valamint önkormányzati adósságrendezési eljárás keretében a bírósággal, c) az európai uniós támogatások felhasználásának szabályszerűségét ellenőrző Európai Csalásellenes Hivatallal (OLAF), d) a fogyasztóvédelmi hatósággal szemben. Nem jelenti az üzleti titok sérelmét a Tpt ban meghatározott (bennfentes kereskedelemmel illetve piacbefolyásolással kapcsolatot) bejelentési kötelezettség teljesítése. Nem lehet üzleti titokra hivatkozással visszatartani az információt a közérdekű adatok nyilvánosságára és a közérdekből nyilvános adatra vonatkozó, külön törvényben meghatározott adatszolgáltatási és tájékoztatási kötelezettség esetén. A Bank, illetőleg az árutőzsdei szolgáltató jogutód nélküli megszűnése esetén az
15 15. oldal általuk kezelt üzleti titkot tartalmazó irat a keletkezésétől számított 60 év múlva a levéltári kutatások céljára felhasználható. 4. Értékpapírtitok minden olyan, az Ügyfélről a Bank, a multilaterális kereskedési rendszer működtetője és az árutőzsdei szolgáltató rendelkezésére álló adat, amely az Ügyfél személyére, adataira, vagyoni helyzetére, üzleti befektetési tevékenységére, gazdálkodására, tulajdonosi, üzleti kapcsolataira, illetve a befektetési vállalkozással és árutőzsdei szolgáltatóval kötött szerződéseire, számlájának egyenlegére és forgalmára vonatkozik. 5. A Bank, az árutőzsdei szolgáltató, illetőleg a befektetési vállalkozás és az árutőzsdei szolgáltató vezető állású személye és alkalmazottja, valamint bármely más személy, aki valamilyen módon birtokába jutott, az értékpapírtitkot köteles időbeli korlátozás nélkül megőrizni. A Bank, illetőleg az árutőzsdei szolgáltató az értékpapírtitkot harmadik személynek - az Ügyfél egyidejű tájékoztatása mellett - csak akkor adja ki, ha a) az Ügyfél vagy annak törvényes képviselője a rá vonatkozó kiszolgáltatható értékpapírtitok körébe tartozó adatokat pontosan megjelölve közokiratba vagy teljes bizonyító erejű magánokiratba foglaltan kéri vagy erre felhatalmazást ad, b) a Bszt. rendelkezései az értékpapírtitok megtartásának kötelezettsége alól felmentést adnak, vagy c) a Bank, illetőleg az árutőzsdei szolgáltató Ügyféllel szemben fennálló követelése értékesítése vagy lejárt követelése érvényesítése ezt szükségessé teszi. 6. Az értékpapírtitokkal kapcsolatos titoktartási kötelezettség nem áll fenn a) a hatáskörében eljáró Felügyelettel, Alappal, Országos Betétbiztosítási Alappal, MNB-vel, Állami Számvevőszékkel, Gazdasági Versenyhivatallal, b) a jogszabályban meghatározott tevékenységi körében eljáró szabályozott piaccal, multilaterális kereskedési rendszer működtetőjével, az elszámolóházi tevékenységet végző szervezettel, a központi értéktárral, a központi költségvetési pénzeszközök felhasználásának szabályszerűségét és célszerűségét ellenőrző, a Kormány által kijelölt belső ellenőrzési szervvel, valamint az európai uniós támogatások felhasználásának szabályszerűségét ellenőrző Európai Csalásellenes Hivatallal (OLAF), c) a hagyatéki ügyben eljáró közjegyzővel, valamint a hatáskörében eljáró gyámhatósággal, d) a csődeljárás, felszámolási eljárás, önkormányzatok adósságrendezési eljárása, bírósági végrehajtási eljárás, illetve végelszámolás ügyében eljáró vagyonfelügyelővel, felszámolóval, pénzügyi gondnokkal, végrehajtóval, illetve végelszámolóval, e) a folyamatban lévő büntetőeljárás keretében eljáró, valamint a feljelentés kiegészítését folytató nyomozó hatósággal, valamint a hatáskörében eljáró ügyészséggel, f) a büntető-, valamint polgári ügyben, továbbá csőd-, felszámolási eljárás, illetve az önkormányzatok adósságrendezési eljárása keretében a bírósággal, g) külön törvényben meghatározott feltételek teljesülése esetén a titkosszolgálati eszközök alkalmazására, titkos információgyűjtésre felhatalmazott szervvel, h) a főigazgató eseti engedélye alapján a törvényben meghatározott feladatkörében eljáró nemzetbiztonsági szolgálattal, i) az adó-, vám- és társadalombiztosítási kötelezettség teljesítésének ellenőrzése, valamint az ilyen tartozást megállapító végrehajtható okirat végrehajtása érdekében folytatott eljárás keretében eljáró adóhatósággal, vámhatósággal, j) a feladatkörében eljáró adatvédelmi biztossal, és k) a feladatkörében eljáró fogyasztóvédelmi hatósággal szemben, e szerveknek a befektetési vállalkozáshoz, illetőleg az árutőzsdei szolgáltatóhoz intézett írásbeli megkeresése esetén. Nem áll fenn továbbá az értékpapírtitokkal kapcsolatos titoktartási kötelezettség abban az esetben sem, ha a) az állami adóhatóság nemzetközi szerződés alapján külföldi állami adóhatóság írásbeli megkeresésének teljesítése érdekében írásban kér adatot a Banktól, illetőleg az árutőzsdei szolgáltatótól, ha a megkeresés tartalmazza a külföldi hatóság által aláírt titoktartási záradékot,
16 16. oldal b) a Felügyelet a külföldi felügyeleti hatósággal kötött együttműködési megállapodásban meghatározott módon kér, illetőleg továbbít adatot, ha az együttműködési megállapodás vagy a külföldi felügyeleti hatóság megkeresése tartalmazza az általa aláírt titoktartási záradékot, c) a magyar bűnüldöző szerv nemzetközi szerződés alapján, külföldi bűnüldöző szerv írásbeli megkeresésének teljesítése érdekében írásban kér adatot a befektetési vállalkozástól, illetőleg az árutőzsdei szolgáltatótól, ha a megkeresés tartalmazza a külföldi bűnüldöző szerv által aláírt titoktartási záradékot, d) az Alap által külföldi befektetővédelmi rendszer, valamint külföldi felügyeleti hatóság részére, együttműködési megállapodásban rögzített módon kerül sor adattovábbításra, ha az adatok kezelésére, illetve felhasználására vonatkozóan a magyar szabályozással legalább egyenrangú védelem biztosított, e) a Bank, illetőleg az árutőzsdei szolgáltató az Art ának (8) bekezdése alapján szolgáltat adatot. Az utóbbi felsorolás szerinti írásbeli megkeresésben meg kell jelölni a) azt az Ügyfelet, ügyfélkört vagy számlát, akiről vagy amelyről az utóbbi felsorolásban megjelölt szerv vagy hatóság az értékpapírtitok kiadását kéri, és b) a kért adatok fajtáját és az adatkérés célját, kivéve, ha a feladatkörében eljáró MNB vagy a Felügyelet helyszíni ellenőrzést folytat. Az adatkérésre jogosult szerv vagy hatóság a rendelkezésére bocsátott adatokat kizárólag arra a célra használhatja fel, amelyet az adatkérésében megjelölt. Az értékpapírtitokkal kapcsolatos titoktartási kötelezettség nem áll fenn abban az esetben sem, ha a Bank, illetőleg az árutőzsdei szolgáltató az Európai Unió által elrendelt pénzügyi és vagyoni korlátozó intézkedések végrehajtásáról szóló törvényben meghatározott bejelentési kötelezettségének tesz eleget. A Bank a jelen pontban, valamint az alábbi esetekben az értékpapírtitok kiadását nem tagadhatja meg: a Bank, illetőleg az árutőzsdei szolgáltató a nyomozó hatóság, a nemzetbiztonsági szolgálat és az ügyészség írásbeli megkeresésére haladéktalanul kiszolgáltatja a kért adatot az általa lebonyolított ügyletről és a nála vezetett számláról, ha adat merül fel arra, hogy az ügylet vagy a számla a) kábítószerrel való visszaéléssel, b) terrorcselekménnyel, c) robbanóanyaggal vagy robbantószerrel való visszaéléssel, d) lőfegyverrel vagy lőszerrel való visszaéléssel, e) pénzmosással, f) bűnszövetségben vagy bűnszervezetben elkövetett bűncselekménnyel, g) bennfentes kereskedelemmel, h) piacbefolyásolással van összefüggésben. 7. A Bank, illetőleg árutőzsdei szolgáltató jogutód nélküli megszűnése esetén az általuk kezelt értékpapírtitkot tartalmazó irat a keletkezésétől számított 60 év múlva a levéltári kutatások céljára felhasználható. 8. A Bszt.-ben meghatározott esetekben az adatátadásról az érintett Ügyfél nem tájékoztatható. 9. Nem jelenti az értékpapírtitok sérelmét a) az olyan összesített adat szolgáltatása, amelyből az Ügyfél személye vagy üzleti adata nem állapítható meg, b) a számla-tulajdonos nevére, számlájának számára vonatkozó adatszolgáltatás, c) a referenciaadat-szolgáltató részéről a KHR-nek, illetve e rendszerből a referenciaadatszolgáltató részére nyújtott, a jogszabályban foglaltaknak megfelelő adatszolgáltatás, d) a Bank, illetőleg az árutőzsdei szolgáltató által megbízott könyvvizsgálónak, jogi vagy egyéb szakértőnek, valamint az intézmény részére biztosítási fedezetet nyújtó biztosítónak a biztosítási szerződés teljesítéséhez szükséges mértékben történő adatátadás, e) a Bank, illetőleg az árutőzsdei szolgáltató által a külföldi befektetési szolgáltató, illetőleg árutőzsdei szolgáltató számára történő adattovábbítás, ha ea) az Ügyfél ahhoz írásban hozzájárult,
17 17. oldal eb) ec) a magyar jogszabályok által támasztott követelményeket kielégítő adatkezelés feltételei a külföldi befektetési vállalkozásnál, illetőleg az árutőzsdei szolgáltatónál minden egyes adatra nézve biztosítottak, a külföldi befektetési vállalkozás, illetőleg az árutőzsdei szolgáltató székhelye szerinti állam rendelkezik a magyar jogszabályok által támasztott követelményeket kielégítő adatvédelmi jogszabállyal, f) a Bank, illetőleg az árutőzsdei szolgáltató igazgatóságának írásbeli hozzájárulásával a Bankban, illetőleg az árutőzsdei szolgáltatóban befolyásoló részesedéssel rendelkező tulajdonosnak vagy az ilyen részesedést szerezni kívánó személynek vagy szervezetnek, a szerződéses kötelezettségek állományának átruházásáról szóló megállapodás szerinti átvevő társaságnak, illetve ezek tulajdonosa vagy jövőbeni tulajdonosa által felhatalmazott könyvvizsgálónak, jogi vagy más szakértőnek történő adatátadás, g) a bíróság megkeresése esetén a peres fél számlája felett rendelkezésre jogosultak aláírásmintájának bemutatása, h) a Felügyelet által - az értékpapírtitokra vonatkozó szabályok betartásával - a Bankról, illetőleg az árutőzsdei szolgáltatókról egyedi azonosításra alkalmas adatok szolgáltatása ha) hb) statisztikai célra a Központi Statisztikai Hivatal, és elemzési célból, illetve a központi költségvetés tervezése céljából a minisztérium részére, i) a kiszervezett tevékenység végzéséhez szükséges adatátadás a kiszervezett tevékenységet végző részére, j) a jogsértés elkövetőjével szemben a bennfentes kereskedelem, illetve piacbefolyásolás tárgyában meghozott felügyeleti határozat indoklási részének közzététele, k) a Tpt ban meghatározott bejelentési kötelezettség teljesítése, l) a Pmt ának (2) bekezdése alapján történő adatátadás, és m) a pénzátutalásokat kísérő megbízói adatokról szóló, november 15-i, 1781/2006/EK európai parlamenti és tanácsi rendelet 4. cikkében meghatározott adatoknak a rendelet hatálya alá tartozó kedvezményezett fizetési szolgáltatója és közvetítő fizetési szolgáltató számára a rendelet által meghatározott esetekben történő továbbítása. VII. A tevékenységi engedély felfüggesztése, állomány-átruházás, a gazdálkodási adatok nyilvánossága 1. A Bank a befektetési szolgáltatási tevékenységét vagy annak egy részét a Felügyelet engedélyével részlegesen vagy teljesen felfüggesztheti, vagy megszüntetheti. A Bank befektetési szolgáltatási tevékenységi engedélyének részleges vagy teljes visszavonásáról, felfüggesztéséről, egyes tevékenységeinek részleges vagy teljes felfüggesztéséről vagy korlátozásáról rendkívüli tájékoztatás keretében haladéktalanul értesíti az Ügyfelet. A Bank az értesítésben a) az Ügyfél tájékoztatását kéri arra nézve, hogy mely más befektetési szolgáltatást nyújtó szolgáltatásait kívánja a jövőben igénybe venni, b) tájékoztatja az Ügyfelet arról, hogy amennyiben az Ügyfél az értesítés közlésétől számított 45 napon belül nem tájékoztatja a Bankot az általa választott más befektetési szolgáltatatást nyújtó személyéről, a Bank az általa az értesítésben megnevezett ajánlott befektetési szolgáltatást nyújtót fogja az Ügyfél választott befektetési szolgáltatást nyújtójának tekinteni. 2. A Bank a Felügyelet engedélyével a szerződéses kötelezettségei állományát átruházhatja más befektetési vállalkozásra (befektetési szolgáltatást nyújtóra). A Felügyelet engedélye nem helyettesíti a Gazdasági Versenyhivatal külön jogszabály szerinti engedélyét. A Bank a szerződéses kötelezettségei állományát árutőzsdei szolgáltatóra nem ruházhatja át. A Bank más befektetési vállalkozás és árutőzsdei szolgáltató szerződéses kötelezettségeinek állományát veheti át. A Bank szerződéses kötelezettségei állományának átruházására a polgári törvénykönyvről szóló évi IV. törvény (Ptk.) tartozásátvállalásra vonatkozó szabályait kell alkalmazni. A szerződéses kötelezettségek állományának átruházása során az átruházó Bank az átruházásról rendelkező szerződés hatályosulása előtt értesíti az Ügyfeleket az átruházás szándékáról, és az alábbiakról, az értesítésben pedig az Ügyfelek figyelmét felhívja, hogy az átvevő üzletszabályzata hol, mikortól és milyen formában tekinthető meg. Ha az Ügyfél a szerződéses kötelezettségek állományát átvevő befektetési vállalkozás
18 18. oldal személyét vagy üzletszabályzatát elutasítja, az átadó Banknak elküldendő írásbeli nyilatkozatában más befektetési vállalkozást (befektetési szolgáltatást nyújtót) jelöl meg, és feltünteti az ott vezetett értékpapírszámla, értékpapír-letéti számla és a befektetéshez kapcsolódó pénzmozgások lebonyolítására szolgáló számla számát. Az Ügyfél részére az átadó Bank legalább 30 napot biztosít a fenti nyilatkozat megtételére. Ha az Ügyfél ezen határidőn belül nem, vagy hiányosan küldi meg nyilatkozatát az átadó Banknak, akkor ezt úgy kell tekinteni, hogy az Ügyfél az átvevő befektetési vállalkozás személyét és üzletszabályzatát elfogadta. Az átvevő befektetési vállalkozás személyének és üzletszabályzatának elfogadása esetén az Ügyfél tulajdonában lévő vagy őt megillető pénzügyi eszköze és pénzeszköze a fenti értesítésben megjelölt határnaptól az átvevő befektetési vállalkozás kezelésébe kerül, és arra az átvevő befektetési vállalkozás üzletszabályzatának előírásai vonatkoznak. Az átadó Bankot az Ügyféllel szemben megillető jogok tekintetében a Ptk. engedményezésre vonatkozó szabályait kell alkalmazni Az állomány átruházása következtében felmerülő költség, díj az Ügyfélre nem hárítható át. 3. A Bank befektetési szolgáltatási tevékenységének a tőzsde vagy a Felügyelet részéről történő korlátozása, felfüggesztése, illetőleg az elszámolóháznak vagy központi szerződő félnek az Ügyfél megbízását érintő intézkedése a megbízás teljesítését akadályozó vis maiornak minősül, amiért a Bankot nem terheli felelősség. A jelen rendelkezés minden ügyletfajtára irányadó. 4. A Banknak a Tpt., illetve a Bszt. alapján végzett tevékenységére, gazdálkodására vonatkozó adatainak nyilvánosságra hozatala érdekében egy országos napilapban és a Tőzsde hivatalos lapjában legkésőbb a tárgyévet követő év július 31-ig közzéteszi a könyvvizsgáló által auditált éves beszámolójának (mérlegének, eredménykimutatásának és kiegészítő mellékletének) megtekintési helyét és időtartamát. 5. A Felek közötti konkrét szerződésekkel, azok teljesítésével, valamint a jelen Üzletszabályzattal, annak értelmezésével, alkalmazásával kapcsolatban a Felek között felmerülő esetleges vitás kérdéseket a szerződő Felek megkísérlik tárgyalásos úton rendezni. Ha a Felek közötti vitás kérdések tárgyalásos rendezése nem vezet eredményre, a szerződő Felek alávetik magukat a Bank székhelye szerint illetékes, hatáskörrel rendelkező bíróság eljárásának. A jelen kizárólagos illetékességi kikötés az Ügyfél és a Bank közötti valamennyi jogviszonyból eredő igény elbírálására kiterjed. 6. A jelen Üzletszabályzatra a magyar jog az irányadó. 7. A Bank jogosult az Üzletszabályzatot egyoldalúan módosítani. A Bank a módosított Üzletszabályzatot a módosítás hatálybalépését tizenöt nappal megelőzően, az ügyfélforgalom számára nyitva álló helyiségeiben, valamint honlapján az Ügyfelek számára folyamatosan és könnyen hozzáférhető módon, elektronikus úton is elérhetővé teszi. Amennyiben az Ügyfél az Üzletszabályzat módosított rendelkezéseit magára nézve nem fogadja el, úgy jogosult a Bankkal megkötött, és a módosítással érintett szerződését/szerződéseit a módosított Üzletszabályzat hatálybalépésének napjára írásban felmondani. Amennyiben az Ügyfél e határidőn belül felmondási jogával nem él, a módosított Üzletszabályzat az Ügyfél részéről elfogadottnak tekintendő. 8. A Bank és az Ügyfél jogviszonyára a jelen Üzletszabályzaton túlmenően a Bank Általános Üzletszabályzata és Általános szerződési feltételei, továbbá a Bszt., a Tpt. és a Ptk. vonatkozó rendelkezései is irányadóak. VIII. Az egyes befektetési szolgáltatások szabályai 1. Számlavezetés, letéti őrzés és letétkezelés 1.1. A Bank az Ügyfél részére az Ügyfél megbízása alapján a) az Ügyfél pénzeszközeinek nyilvántartását szolgáló ügyfélszámlát,
19 19. oldal b) az Ügyfél dematerializált értékpapírjainak nyilvántartását szolgáló értékpapírszámlát, a nyomdai úton előállított értékpapírok nyilvántartására értékpapír letéti számlát (a továbbiakban együtt a jelen Üzletszabályzat alkalmazásában: értékpapírszámla) (a továbbiakban az ügyfélszámla és az értékpapírszámla együtt: számla) nyit és vezet, továbbá az Ügyfél számla feletti szabályszerű rendelkezését teljesíti. 1.2 A számla tartalmazza: a) a számla megnevezését és számát, b) a számlatulajdonos nevét (cégét) és lakóhelyét (székhelyét), c) a számlán nyilvántartott eszközök (pénz illetve értékpapír) megnevezését és mennyiségét, d) utalást a számlán nyilvántartott eszközök esetleges zárolására Az Ügyfél által a Banktól igénybe vett befektetési szolgáltatás teljesítésének elszámolása az adott ügyletben érintett számla megterhelésével illetve jóváírásával történik A Bank a számlajóváírásról vagy terhelésről a tranzakció napján számlakivonatot állít ki, melyet tranzakciónként, illetve évente egy alkalommal küld meg az Ügyfél részére A Bank a mindenkor hatályos adójogszabályoknak megfelelően teljesíti a kifizetőhelyi kötelezettségéből eredő adólevonással, befizetéssel és nyilvántartással kapcsolatos tevékenységét, azonban ezennel is felhívja az Ügyfél figyelmét arra, hogy az egyes szerződésekben meghatározott pénzügyi eszközre vonatkozó ügyletek kapcsán olyan költség, illetve adófizetési kötelezettség keletkezhet, amelynek megfizetése nem a Bankon keresztül történik A Bank a számlavezetés, a számlakivonatok és egyéb igazolások kiállításának és postázásának költségeivel jogosult az Ügyfél ügyfélszámláját közvetlenül megterhelni A Bank jogosult a saját tévedésén alapuló jóváírásokat és terheléseket az Ügyfél külön erre irányuló intézkedése nélkül, határidő nélkül helyesbíteni, a tévesen jóváírt eszközökkel az Ügyfél számláját megterhelni, a tévesen terhelt eszközöket az Ügyfél számlájára jóváírni A Bank az Ügyféllel szemben fennálló, esedékessé vált követelése biztosítására a Bank kedvezményezettségének feltüntetésével történő zárolást hajthat végre a számlán. A Bank a zárolást addig tartja fenn, amíg az Ügyfél a Bankkal szemben fennálló, az esetleges járulékokra is kiterjedő tartozását ki nem egyenlíti A számlán nyilvántartott eszközök felett rendelkezni az Ügyfél, illetve a számlavezetésre vonatkozó szerződés mellékletében található Adatlapon nyilvántartott meghatalmazottja jogosult A Bank az Ügyféllel kötött szerződés alapján vállalja a fizikai formában előállított értékpapírok letéti őrzését, külön megállapodás alapján az értékpapírok letétkezelését Az értékpapírok letétbe helyezése az értékpapírszámlára való transzferálással és az értékpapírszámlán történő jóváírással történhet Ha az átvett értékpapírok ellenőrzése során kiderül, hogy valamely értékpapír hamis, hamisított, letiltott vagy nem felel meg a jelen Üzletszabályzatban, illetve az Ügyféllel kötött szerződésben előírt feltételeknek, akkor e tényről a Bank értesíti az Ügyfelet és az ebből eredő esetleges veszteséget illetve a fentiekkel kapcsolatban felmerült költségeket - beleértve a Banknak az eredetiségvizsgálattal kapcsolatban felmerült költségeit is - kizárólag az Ügyfél viseli A Bank a névre szóló, nyomdai úton előállított értékpapírokat kizárólag üres forgatmánnyal ellátva veszi át A Bank az értékpapírokat gyűjtő elvű letét formájában tartja nyilván, ennek során az Ügyfél nem egyedi, sorszám és címlet szerint meghatározott értékpapírokra, hanem fajta és mennyiség szerinti értékpapírokra tarthat igényt.
20 20. oldal A Bank jogosult a letéti őrzési illetve letétkezelési szolgáltatása körében a KELER-t, valamint a külföldi elszámolóházakat mint alletéteményest igénybe venni. 2. Megbízások felvétele, továbbítása, illetve azoknak az Ügyfél részére történő végrehajtása (a továbbiakban: bizomány), valamint a saját számlás kereskedelem 2.1. A Bank az Ügyfél bizományi megbízása alapján a saját nevében, az Ügyfél számlájára köt pénzügyi eszközre adásvételi- vagy csereszerződést A bizományi megbízás hatályba lépésének előfeltétele eltérő megállapodás hiányában eladás esetén a szükséges fajtájú és mennyiségű pénzügyi eszköz, vétel esetén a szükséges mennyiségű pénz (a továbbiakban együtt: ügyleti fedezet) rendelkezésre állása, illetve a jelen Üzletszabályzat II pontjai szerinti megfelelési teszt eredményessége A Bank az ügyleti fedezet illetve a kikötött biztosíték hiányában jogosult a megbízást visszautasítani, a már felvett megbízást pedig függőben tartani. Amennyiben a függőben tartott megbízásnál az Ügyfél a Bank által meghatározott határidőn belül nem tesz eleget az ügyleti fedezet illetve a biztosítékszolgáltatási kötelezettségének, a Bank a megbízástól elállhat. Ebben az esetben az elállásból származó valamennyi veszteség és költség kizárólag az Ügyfelet terheli A Bank saját számlás kereskedelmi tevékenysége keretében az Ügyféltől saját számlájára pénzügyi eszközt vásárol, vagy az Ügyfél részére saját számlájáról pénzügyi eszközt ad el A bizományosi és a saját számlás kereskedelmi tevékenység körében a pénzügyi eszközök átruházója felel azért, hogy az átruházásra kerülő pénzügyi eszközök a kizárólagos tulajdonát képezik, per-, teherés igénymentesek, és harmadik személynek a pénzügyi eszközökkel kapcsolatosan semmilyen joga nem áll fenn, ami a vevő minden korlátozástól, tehertől mentes tulajdonszerzését korlátozná vagy kizárná A Bankot semmilyen felelősség nem terheli az Ügyfél által megvásárlásra kerülő értékpapírok, pénzügyi eszközök értékében, hozamában beálló későbbi változásokért Az értékpapírcsere ügyletre az adásvétel szabályait kell megfelelően alkalmazni. 3. Tőkeszerkezettel, üzleti stratégiával és az ezekkel összefüggő kérdésekkel, valamint az egyesüléssel és a vállalatfelvásárlással kapcsolatos tanácsadás és szolgáltatás A Bank az Ügyféllel kötött egyedi szerződés alapján vállalja, hogy tanácsot ad az Ügyfél részére vállalkozások tőkeszerkezetével, vállalkozások egyesülésével, szétválásával és a tulajdonosi szerkezet átalakításával kapcsolatban A Bank nem vállal felelősséget a tőkeszerkezeti tanácsadás keretében nyújtott szolgáltatások alapján meghozott befektetési döntések eredményességéért, az Ügyfél által kitűzött cél eléréséért A Bank a nyilvánosan működő részvénytársaság részvényeinek és átváltoztatható kötvényeinek felvásárlásával kapcsolatban nyújtott szolgáltatásainak körében vállalja, hogy a felvásárlóval kötött egyedi szerződés feltételei szerint: a) elkészíti a felvásárláshoz szükséges dokumentációt, b) a felvásárlási eljárást lefolytatja, az eljárás során kapott ajánlatokat nyilvántartásba veszi, c) az értékpapírokat az eladóktól átveszi, c) d) a befolyt ellenértéket az eladó részére jóváírja vagy átutalja, d) e) közreműködik a Felügyelet előtt folyó eljárásban. 4. Befektetési tanácsadás
InFinAd Independent Financial Advisors Kft. ÜZLETSZABÁLYZATA
Az InFinAd Independent Financial Advisors Kft. ÜZLETSZABÁLYZATA A Pénzügyi Szervezetek Állami Felügyelete által kiadott engedély száma: III/45.028/2004 dátuma: 2005. február 15. T A R T A L O M I. ÁLTALÁNOS